**BÉRLETI SZERZŐDÉS**

amely létrejött egyrészről

a **Haladás Sportkomplexum Fejlesztő Nonprofit Kft.**

Székhelye: 9700 Szombathely, Rohonci út 3.

Cégjegyzékszáma: 18-09-112060

Adószáma: 24827373-2-18

Képviselője: Gál Sándor ügyvezető

Számlavezető pénzintézete:UniCredit Bank

Bankszámlaszáma: 10918001-00000129-17680004

mint Bérbeadó(a továbbiakban:Bérbeadó)

másrészről **Szombathelyi MÁV Haladás Vasutas Sportegyesület**

székhelye: 9700 Szombathely, Rohonci út 3.

adószáma: 19892337-2-18

számlavezető neve:OTP Bank Nyrt.

számlaszáma:11747006-22895244

képviselő: Homlok Zsolt elnök

mint Bérlő (a továbbiakban:Bérlő)

(a továbbiakban együtt: Felek) között alulírott helyen és napon a következő feltételekkel.

1. **A SZERZŐDÉS TÁRGYA**

1./ **Bérbeadó bérbe adja, Bérlő bérbe veszi a** Bérbeadó 1/1 arányú tulajdonában álló, „Szombathelyi Labdarúgó Stadion és Multifunkcionális Sportcsarnok” megnevezésű, természetben a 9700 Szombathely, Rohonci út 3. szám alatt található ingatlannak a jelen bérleti szerződés elválaszthatatlan 1. sz. mellékletét képező részletesen meghatározott helyiségeit időszakosan, a Bérlő sportcélú tevékenysége folytatására, továbbá a jelen bérleti szerződés elválaszthatatlan 2. sz. mellékletét képező, részletesen meghatározott helyiségeit (az 1. és 2. sz. melléklet szerinti helyiségek a továbbiakban együtt: Bérlemény) folyamatos (a bérleti jogviszony egészének időtartama alatt), kizárólagos használat céljából.

Bérbeadó szavatol azért, hogy harmadik személynek a bérleményre vonatkozóan olyan joga, amely a Bérlő jogszerzését korlátozná vagy kizárná nem áll fenn, azzal, hogy a Bérlő tudomással bír arról, hogy a „Szombathelyi Labdarúgó Stadion és a Szombathelyi Haladás Labdarúgó és Sportszolgáltató Kft. valamint a HVSE Sport Kft. rendelkezik külön megállapodás alapján használati joggal. Bérlő a jelen szerződés szerinti használat során köteles a Bérbeadóval, a Szombathelyi Haladás Labdarúgó és Sportszolgáltató Kft-vel és a HVSE Sport Kft-vel együttműködni.

A Bérlő jelen szerződés aláírásával kijelenti és megerősíti, hogy Bérleményt megismerte, a jelen szerződés megkötését megelőzően műszaki és sportszakmai szempontokból megvizsgálta, és ennek alapján a Bérleményt a jelen szerződés szerinti, a jelen szerződés céljával és rendelkezéseivel összhangban álló használatra alkalmasnak tartja. Bérlő a jogait a jelen szerződésben foglalt korlátozásokkal, valamint a jelen szerződés szerinti kötelezettségek betartása mellett gyakorolhatja.

A Bérlő kijelenti, hogy a bérleményben szervezett sporteseményeket saját költségén, saját szervezésében és saját felelősségére végzi, az igénybe vett közreműködőkért, alkalmazottakért és egyéb teljesítési segédekért a Bérbeadó, illetve harmadik személyek felé kizárólagosan Bérlő felel.

1. **BÉRLETI DÍJ ÉS HASZNÁLAT**

2./Bérlő a Bérlemény jelen megállapodás 3. pontja szerintihasználatáért a szerződés időtartama alatt mindösszesen nettó 104.185.000 forint + ÁFA, azaz bruttó 132.314.950 forint bérleti díjat fizet, amely tartalmazza a helyiségek rendeltetésszerű használatához kapcsolódó közüzemi költségeket, továbbá a sportcsarnok berendezéséihez tartozó és szükséges karbantartások díját is. Bérlő a bérleti díjat a Bérbeadó által kiállított számla ellenében az órakeretnek megfelelően, havonta időarányos bontásban, de az első nyolc hónapra eső díjat az önkormányzati támogatás megérkezését követő két munkanapon belül elutalja a Bérbeadó UniCredit Banknál vezetett 10918001-00000129-17680004 számú számlájára.

3./ Bérlő a 2. pont szerinti bérleti díj ellenében az alábbi időtartamban használhatja a Bérlemény alábbi helyiségeit, ideértve az azokhoz delegált öltözőket is:

|  |  |
| --- | --- |
| **Sportág / Terem** | **Éves óraszám** |
|
| Futsal (kis- és nagyterem) | 940 |
| UP Labdarúgás (kis és nagyterem) | 880 |
| Birkózás (birkózóterem) | 805 |
| Súlyemelés (súlyemelőterem) | 1380 |
| Ökölvívás + Judo (ökölvívóterem) | 805 |
| Sakk (sakkterem) | 851 |
| Félemeleti irodák bérlete | folyamatos használat |
| Szertár bérlete | folyamatos használat |

4./ Szerződő felek megállapodnak abban is, hogy a 2. pont szerinti bérleti díj ellenében a Bérlő jogosult a konferencia termek használatára, legfeljebb 230 óra / év időkeretben, a kondicionáló terem használatára legfeljebb 920óra / év időkeretben, a Bérbeadóval és a Szombathelyi Haladás Labdarúgó és Sportszolgáltató Kft-vel előzetesen egyeztetett időpontban. Szerződő felek megállapodnak abban is, hogy a 2. pont szerinti bérleti díj ellenében a Bérlő jogosult - elsődlegesen az atlétika szakosztály működéséhez - a bemelegítő folyosó használatára legfeljebb 1464 óra / év időtartamban. A 3. pont szerinti sportágak szakosztályai az általuk jelen szerződés alapján használt helyiségeket legfeljebb 520 óra / év időkeretben sportversenyekre is használhatják. Bérlő tudomásul veszi, hogy azokon a napokon, melyeken a stadionban labdarúgó mérkőzés megrendezésére kerül sor, bérlő nem jogosult a sportcsarnok helyiségeinek használatára, sem rendezvény szervezésére a létesítményben a mérkőzést megelőző 4 órában, a mérkőzés időtartama alatt, valamint a mérkőzést követő 4 órában. A mérkőzések időpontjáról Bérbeadó soron kívül tájékoztatja Bérlőt.

Szerződő felek megállapodnak továbbá abban, hogy Bérlő a szauna helyiség használatára jelen megállapodás alapján bruttó 5.000 Ft/óra térítés ellenében jogosult, amelyet a jelen szerződés alapján megfizetésre kerülő bérleti díj nem tartalmaz. A szauna használat díját Bérlő havonta utólag köteles megfizetni a Bérbeadó által kiállított számla alapján.

A Bérlő használatában álló Kenderesi utcai élőfüves, illetve műfűvel borított edzőpályák használata utáni öltöző és vizesblokkok használat 1560 óra / év időkeretben jogosult. A bérlemény takarítása a bérbeadó feladata.

A Bérlő köteles a Sportkomplexum területén, a Bérlő rendezvényein keletkezett, a 1100 literes hulladékgyűjtő edény rendszeres hulladékürítésén (heti 2 alkalom) felül jelentkező, bejelentés alapján (felár ellenében) történő hulladékszállítás költségét a Szomhull Szombathelyi Hulladékgazdálkodási Közszolgáltató Nonprofit Kft által megadott listaáron a Bérbeadó által kiállított számla szerint, a számla kiállítását követő 8 napon belül megtéríteni.

5./ Szerződő felek megállapodnak abban, hogy a bérleti díj a jelen szerződés 2. sz. melléklete szerinti helyiségek, valamint a 4. melléklet szerinti eszközök folyamatos, HVSE Sport Kft-vel közös használatát is magában foglalja, beleértve a félemeleti irodák és a szertár használatát is.

6./ Szerződő felek megállapodnak abban, hogy a 3./ 4./ és 5./ pontban nem szereplő helyiségek használatára a Bérlő a Bérbeadóval kötött külön megállapodás alapján lehet jogosult. Szerződő felek kifejezetten megállapodnak abban is, hogy amennyiben a Bérlő jelen szerződés alapján biztosított óraszámnál kevesebb használ fel, úgy e körülmény alapján a bérleti díj csökkentésére nem jogosult.

Felek megállapodnak továbbá, hogy amennyiben a szerződéses időszak alatt felhasznált óraszám meghaladja a jelen szerződésben meghatározott óraszámokat, abban az esetben a meghaladó használat ellenértéke az alábbi terem egységárak alapján kerül meghatározásra a bérleti időszak végén, melyet Bérbeadó jogosult továbbszámlázni Bérlőnek. Bérlő a meghaladó használat ellenértékét a Bérbeadó által kibocsátott számla kiállítását követő 30 napon belül köteles rendezni.

|  |  |
| --- | --- |
| **Sportág / Terem** | **Nettó egységár ( Ft / óra)** |
|
| Futsal(kis- és nagyterem) | 14 000 |
| UP Labdarúgás (kis és nagyterem) | 14 000 |
| Birkózás (birkózóterem) | 10 000 |
| Súlyemelés (súlyemelőterem) | 10 000 |
| Ökölvívás + Judo (ökölvívóterem) | 10 000 |
| Sakk (sakkterem) | 5 000 |
| Öltöző használat | 3 000 |
| Futófolyosó | 5 000 |
| Konferencia terem | 15 000 |
| Kondicionáló terem | 10 000 |
| Rendezvények(kis- és nagyterem) | 32 500 |

7./ Szerződő felek megállapodnak abban, hogy a napi használat időtartama7.00-tól 22.00-ig tart, amelytől eltérni a Bérbeadóval történt előzetes egyeztetés alapján, a Bérbeadó előzetes jóváhagyásával lehet.

8./ Bérlő kötelezettséget vállal arra, hogy minden hét pénteki nap 12.00 óráig elektronikus úton megküldi a Bérbeadó részére a jelen szerződés tárgyát képező helyiségek következő heti használatának beosztását, helyiségenkénti és sportágankénti bontásban, megjelölve az egyes eseményekhez tartozó rendezőt, felelőst, valamint annak elérhetőségeit. A leadott beosztástól a Bérlő kizárólag a Bérbeadó előzetes jóváhagyásával térhet el. Bérlő kötelezettséget vállal arra is, hogy minden hét pénteki nap 12.00 óráig írásban igazolja a megelőző heti használatot, helyiségenkénti és sportágankénti bontásban. Szerződő felek kinyilvánítják azon szándékukat, hogy a helyiségek használatát rögzítő, mindkét fél részéről hozzáférhető elektronikus rendszert kívánnak létrehozni a hatékony együttműködés érdekében.

9./Bérbeadó a 8. pont szerinti használat-igazolás alapján, ennek hiányában a Bérlő által megküldött heti órarendek, továbbá a biztonsági szolgálat részéről érkező információk alapján köteles naprakész nyilvántartást vezetni a nevezett helyiségek tényleges használatáról, melybe Bérlő kérése esetén betekintést nyújt.

Bérlő köteles Bérbeadó részére előre jelezni a létesítmény kihasználtságának olyan mértékű csökkenését, mely nem indokolja a 14 órás porta szolgálat jelenlétét (pl.: szakosztályok nyári- téli leállása).

10./Szerződő felek megállapodnak abban, hogy Bérbeadó bármikor jogosult a helyszínen ellenőrizni a Bérlő jelen szerződés szerinti használatát.

A Bérlő a létesítmény területén csak a Bérbeadó engedélyével helyezhet el olyan berendezést, amely többlet közüzemi költséget generál (pl. víz, villamos-energia). Ezen berendezések elhelyezését köteles a Bérlő a Bérbeadóval előzetesen engedélyeztetni, engedélyezés esetén – a Bérlő saját költségén – almérőket elhelyeztetni. A felszerelt almérők állását a Felek közösen minden hónap utolsó napján közösen leolvassák, melyről a Felek által aláírt jegyzőkönyv készül. A jegyzőkönyv és a közműszolgáltató által megadott egységárak alapján a Bérbeadó a Bérlő részére havonta utólag számlát állít ki, melyet a Bérlő köteles 8 napon belül kiegyenlíteni.

A Bérbeadó jogosult leltár során a Bérlő részére használatba átadott eszközök ellenőrzésére. A Bérlő köteles a Bérbeadó által előre jelzett leltári időpontban a megadott eszközöket a Bérbeadónak leltározásra bemutatni, a leltár során feltárt hiányt megtéríteni.

1. **A BÉRLEMÉNYHEZ KAPCSOLÓDÓ JOGOK ÉS KÖTELEZETTSÉGEK**

11./ A Bérlő köteles a létesítmény Házirendjét betartani, a vele kapcsolatban állószemélyekkel, társaságokkal ismertetni és betartatni. A bérlő köteles az energiatudatosság jegyében tevékenysége során az elvárható legtakarékosabban gazdálkodni az energiafogyasztással.

12./ A Bérbeadó semmilyen körülmények között nem felelős és nem vállal kötelezettséget a közmű szolgáltatás Bérbeadónak fel nem róható megszakadásáért, felfüggesztéséért vagy megszüntetéséért, illetve az ezzel okozati összefüggésben bekövetkezett közvetlen és/vagy következményi károkért.

13./Bérbeadó és Bérlő megállapodnak abban, hogy a Bérleményhasználatához, használhatóságához kapcsolódó bármely tevékenységet a Bérlő saját teljesítéssel vagy harmadik fél közreműködésével, bevonásával is elvégezheti, illetve elvégeztetheti az Átadási Dokumentációban, valamint a Használati, Üzemeltetési és Karbantartási Utasításban foglaltak teljes körű betartásával, illetve betartatásával. A Bérlő köteles a Bérbeadónak megtéríteni a Bérleményben a Bérlő vagy alkalmazottai, megbízottjai, vendégei vagy harmadik fél használói által okozott – ideértve a mulasztással okozott kárt is – vagy nekik felróható károkat, beleértve azokat az eseteket is, amikor a kárt a Bérlő által a Bérleménybe beengedett harmadik személy tevékenysége vagy mulasztása okozta. Az igénybe vett harmadik fél felé kizárólag a Bérlő tartozik bármilyen jellegű felelősséggel vagy kötelezettséggel, a Bérbeadót a harmadik fél felé semmilyen felelősség vagy kötelezettség nem terheli. Bérlő köteles gondoskodni arról, hogy a harmadik fél teljesítése összhangban legyen a jelen szerződés rendelkezéseivel, valamint a Bérlő felelős az ezen kötelezettség megszegéséből eredő valamennyi kárért.

14./ A Bérlő kijelenti, hogy a Kivitelező által összeállított, és jelen megállapodás elválaszthatatlan 3. számú mellékletét képező Használati, Üzemeltetési és Karbantartási Utasításban, a „Jótállási időszak eljárásrendje és a hibaelhárítási folyamat meghatározása” elnevezésű eljárásrendben, valamint a tűzvédelmi megfelelőségi kézikönyvben foglaltakat megismerte, és azokat 1 példányban, elektronikus formában jelen szerződés aláírásával egyidejűleg átvette. Bérbeadó jelen szerződés aláírásával egyidejűleg átadja 1 papír, ill. 1 digitális alapú példányban a Bérlő részére a kivitelező által készített Átadási Dokumentációt.

15./ Szerződő felek megállapodnak abban, hogy a Bérlő által szervezett sportversenyek összes bevétele kizárólag a Bérlőt illeti. Új, állandó beltéri reklámhordozó létesítése a Bérbeadó előzetes, írásbeli hozzájárulásához kötött. A Bérlő nem készíthet, helyezhet ki és nem engedélyezhet olyan hirdetést, amely ellentétes a közrenddel vagy a jó ízléssel, a Bérbeadóra irányadó bármely jogszabállyal, hatósági előírással vagy tulajdonosi határozattal, vagy más módon hátrányos megítélés alá helyezi akár a Bérleményt, akár a Bérbeadót.

A Bérlő minden értékesített reklámfelület bevételével köteles tárgyhót követő hónap 5. napjáig elszámolni. A reklámfelületek értékesítésének bevételéből a Bérbeadót 15 % jutalék illeti meg, amelyet a Bérbeadó jogosult a Bérlőnek a havi elszámolás megtörténtét követő 8 napon belül kiszámlázni.

A Bérbeadó ugyancsak jogosult a Bérlemény területén a Bérlő által nem értékesített reklámfelületeket hasznosítani, szabadon értékesíteni. Az ezen értékesítésből származó bevételével a Bérbeadó köteles tárgyhót követő hónap 5. napjáig elszámolni. A reklámfelületek értékesítése aktuális havi bérlői igénybevételre eső részének bevételéből a Bérlőt 15 % jutalék illeti meg, amelyet a Bérlő jogosult a Bérbeadónak a havi elszámolás megtörténtét követő 8 napon belül kiszámlázni, azzal, hogy az összeget a Bérbeadó jogosult a Bérlő egyéb havi fizetési kötelezettségeiben elszámolni.

16./ Szerződő felek megállapodnak abban is, hogy a természetben Szombathely, Rohonci út 3. szám alatt található Szombathelyi Labdarúgó Stadion és Multifunkcionális Sportcsarnok megnevezésű létesítmény névhasználati jogát a Bérbeadó, a Bérlő, valamint a Szombathelyi Haladás Labdarúgó és Sportszolgáltató Kft. közösen, valamennyi fél egyetértésével, jogosult külön négyoldalú megállapodás alapján értékesíteni. Az értékesítésből származó bevétel 1/3 része a Bérbeadót, 1/3 része a Bérlőt, 1/3 része a Szombathelyi Haladás Labdarúgó és Sportszolgáltató Kft-t illeti.

17./ Szerződő felek megállapodnak abban, hogy a Bérbeadó folyamatosan, bármikor – a Bérlő rendeltetésszerű használatának zavarása nélkül – jogosult a bérlemény állagát ellenőrizni. Bérlő kötelezettséget vállal arra, hogy a bérlemény állagának romlását, sérülését haladéktalanul jelzi írásban a Bérbeadó részére.

18./ Szerződő felek rögzítik, hogy Bérlő, a Bérbeadóval kötött előzetes, írásbeli megállapodás hiányában a bérleményterületén semmilyen, az épületek, berendezések állagának sérelme nélkül el nem távolítható átalakítást, beruházást, vagy egyébként a megvalósult állapot végleges megváltozásával járó változtatást nem végezhet, valamint az egyes helyiségek eredeti funkcióját nem változtathatja meg. Amennyiben Bérlő a jelen bekezdésben foglaltakat megszegi, úgy az a Bérlőnek felróható súlyos kötelezettségszegésnek és a Bérbeadó által elszenvedett károkozásnak minősül.

19./ Szerződő felek megállapodnak abban, hogy Bérlő a bérleményt albérletbe nem adhatja.

20./Szerződő felek rögzítik, hogy a sportversenyek szervezéséhez szükséges valamennyi hatósági és egyéb engedélyt a Bérlő köteles beszerezni, a szükséges biztosításokat köteles megkötni. A Bérlő köteles a jó üzleti gyakorlatnak és a magyar jogszabályoknak, valamint hatósági előírásoknak megfelelően mindenkor biztosítani a bérleményben a megfelelő személy- és vagyonbiztonságot, a bérleményben megrendezésre kerülő versenyek jellege, a várható nézőszám, a látogatók elvárható viselkedése és egyéb lényeges tényezők figyelembevételével. A Bérlő kizárólagos felelősséggel tartozik a bérleményben a használattal összefüggésben keletkezett minden kárért, valamint a sportversenyek, edzések résztvevői, látogatói által elszenvedett sérülésekért és vagyonukban keletkezett károkért, amelyekért a Bérbeadót semmiféle felelősség nem terhelheti. Bérlő kötelezettséget vállal a bérlemény használatával kapcsolatban a tűzrendészeti, rendőrhatósági, balesetvédelmi, egészségügyi szabályok, szakmai, valamint az adóhatósági előírások maradéktalan betartására. Abban az esetben, ha valamely hatóság a jelen szerződés hatálya alatt bármikor megállapítja, hogy a Bérlő a bérlemény működtetése során megsértette bármely jogszabály vagy a kiadott engedély előírásait, úgy a Bérbeadó jogosult azonnali hatályú rendkívüli felmondási jogával élni, és teljes kárát Bérlő köteles megtéríteni. Bérlő kijelenti, hogy a bérleményben végzendő tevékenysége folytatásához szükséges szakképzettséggel és valamennyi, szükséges hatósági engedéllyel rendelkezik. Minden olyan kárért – beleértve a következményi károkat is – amelyek a Bérlő szakképzettségének, hozzáértésének vagy hatósági engedélyeinek, bejelentési kötelezettségeinek hiányosságaira vezethetők vissza, a teljes felelősséget Bérlő viseli.

21./ A Bérlő által szervezett minden esemény kapcsán be kell tartani az alábbi követelményeket:

* minden eseményre csak annyi látogatót lehet beengedni, amennyi a bérlemény kapacitását és egyéb műszaki jellemzőit is figyelembe véve az adott eseményre biztonságosan beengedhető, azaz a bérlemény vészhelyzetben gyorsan és pánik nélkül kiüríthető;
* az események során szakképzett biztonsági személyzetet kell biztosítani, elégséges létszámban, hogy az adott esemény látogatottságát (az ott megjelentek számát) is figyelembe véve vészhelyzet esetén a biztonságos, gyors és pánikmentes kiürítést a biztonsági személyzet meg tudja oldani;
* az eseményekre biztosított biztonsági személyzet létszámát az adott esemény kockázati besorolásától is függővé kell tenni (pl.: nagy téttel bíró sportrendezvény kapcsán, ha a szurkolótáborok összecsapása nem zárható ki, akkor a biztonsági személyzetnek nemcsak ahhoz kell elegendő erővel rendelkezni, hogy a kiürítést megoldja, hanem ahhoz is, hogy a rendbontásokat megakadályozza, a bérleményállagának védelmét és a vagyonvédelmet is garantálja);
* az eseményeken megjelenő látogatók ellenőrzését a beléptetéskor biztosítani kell, annak érdekében, hogy a bérlemény a jogszabályok által tiltott vagy veszélyes anyag (fokozottan tűz- és robbanásveszélyes anyagok, kábítószer, lőfegyverek, ütő- szúró vagy vágófegyver stb.) bevitele megakadályozható legyen;
* a nagy nézőszámú eseményeken biztosítani kell a folyamatos orvosi felügyeletet, a mindenkori hatályos jogszabályok előírásainak megfelelően;
* az események szervezése és lebonyolítása során a hatályos jogszabályok és egyéb vonatkozó előírások maximális tiszteletben tartásával kell eljárni.

22./ A szerződő felek megállapodnak abban, hogy eltérő megállapodás hiányában a jelen szerződés szerinti használat időszakán kívüli időben a Bérbeadót illeti a bérleményhasznosításának joga.

23./ A Bérlő köteles haladéktalanul tájékoztatni a Bérbeadót a szerződés időtartama alatt a bérleményépületével, felszereléseivel és berendezéseivel kapcsolatban tudomására jutott összes hibáról és hiányosságról és minden ésszerű segítséget köteles megadni a Bérbeadónak a bérleménylétrehozására vonatkozó kivitelezési szerződés szerinti szavatossági és jótállási igények érvényesítéséhez. A bérleménylétrehozására vonatkozó kivitelezési szerződés szerint rendelkezésre álló szavatossági és jótállási igények érvényesítése, a határidők figyelemmel kísérése a Bérbeadó kötelezettsége; e kötelezettség teljesítése érdekében a Bérbeadó köteles a Bérlő észrevételeit, javaslatait a kivitelezővel kötött szerződésnek a szavatosságra, jótállásra vonatkozó rendelkezései során figyelembe venni. A Bérlő felelős minden, a Bérbeadónál felmerülő olyan veszteségért, kárért vagy kiadásért, amely abból keletkezett, hogy a Bérlő az előzőeknek megfelelően nem értesítette a Bérbeadót a kivitelezővel kötött szerződés szerinti – általa is egyértelműen felismerhető – szavatosság vagy jótállás alá tartozó karbantartás vagy javítás, helyreállítás vagy felújítás szükségességéről.

A Bérlő haladéktalanul köteles értesíteni a Bérbeadót minden, a bérleményben bekövetkezett biztosítási eseményről, illetve köteles együttműködni a Bérbeadóval a Bérlő által fenntartott biztosítás szerinti valamennyi igény érvényesítése érdekében.

24./ Szerződő felek rögzítik, hogy a Bérlő felel minden olyan kárért, amely a rendeltetésellenes vagy szerződésellenes használat következménye. A nem rendeltetésszerű használat folytán keletkezett hibák kijavítása, károk megtérítése Bérlő kötelezettsége függetlenül attól, hogy a bekövetkezett hiba, illetve kár Bérlő alkalmazottjai, megbízottjai, vállalkozói vagy egyéb az érdekkörében eljáró személy magatartására vezethető vissza. Az edzések, sportversenyek során jelen lévő nézők okozta károkért a Bérlő teljes körű felelősséget vállal, a nézők viselkedése miatt kiszabott büntetéseket Bérlő köteles megfizetni.

1. **A SZERZŐDÉS IDŐTARTAMA**

25./ Szerződő felek jelen megállapodást visszamenőleges hatállyal,határozott időtartamra, 2018. január1. napjától 2018. december31. napjáig kötik.

1. **A SZERZŐDÉS MEGSZÜNTETÉSE**

26./ Szerződő felek rögzítik, hogy jelen szerződést a felek egybehangzó akaratából közös megegyezéssel bármikor megszüntethetik. Szerződő felek megállapodnak abban, hogy jelen megállapodást rendes felmondással egyik fél sem szüntetheti meg, rendkívüli felmondásra súlyos szerződésszegés esetén, azonnali hatállyal, a másik félhez intézett írásbeli nyilatkozattal van lehetőség.

Szerződő felek megállapodnak abban, hogy:

1. a Bérlő részéről súlyos kötelezettségszegésnek minősül:

aa) a 2. pont szerinti bérleti díj teljes összege határidőben történő megfizetésének Bérlőnek felróható okból történő elmulasztása;

ab) a bérlemény albérletbe adása;

ac) a Bérlő a Bérlemény működtetése során megsértette bármely jogszabály vagy a kiadott engedély előírásait;

ad) a Bérlő jelen szerződésből fakadó kártérítési vagy helytállási kötelezettségének nem tesz eleget.

ae) a Bérlő jelen szerződés 17./ pontjában foglalt kötelezettségeit megszegi.

1. a Bérbeadó részéről súlyos kötelezettségszegésnek minősül

ba) ha a Bérbeadónak felróható okból nem biztosítja a bérlemény rendeltetésszerű használatát.

Bármelyik fél a rendkívüli felmondást megelőzően köteles a rendkívüli felmondást megalapozó körülmény felmerülésétől számított legfeljebb 8 napon belül megfelelő határidő tűzésével, a felmondás jogkövetkezményének kilátásba helyezésével, írásban felszólítani a másik felet a szerződésszerű teljesítésre. A rendkívüli felmondás jogát a kitűzött határidő eredménytelen elteltét követően lehet gyakorolni, 30 napos felmondási idővel, a másik félhez címzett írásbeli nyilatkozattal.

A szerződés bármely okból történő megszűnése esetén a felek a megszűnéstől számított 15 napon belül elszámolnak egymással.

1. **EGYÉB RENDELKEZÉSEK**

27./ Szerződő felek megállapodnak abban, hogy a Bérlő bármilyen fizetési kötelezettségének késedelmes teljesítése esetén köteles a Ptk. 6:155.§ (1) bekezdésében meghatározott mértékű késedelmi kamatot a Bérbeadó részére megfizetni. A jelen Szerződés szerinti valamennyi fizetési kötelezettség akkor minősül határidőben teljesítettnek, ha a fizetési határidő utolsó napján az esedékes díj teljes összege (beleértve a vonatkozó ÁFA és egyéb közteher fizetési költségeket is) a Bérbeadó bankszámláján jóváírásra került. Ha a fizetési határidő utolsó napja bankszüneti napra esik, úgy a fizetési határidő a soron következő banki nap végéig meghosszabbodik.

28./Szerződő felek rögzítik, hogy a mérkőzések megrendezésének tekintetében mindazon feladatok és felelősség, amelyeket a sportról szóló 2004. évi I. törvény a szervező, vagy a rendező feladataiként előír, vagy amelyet más jogszabály a jelen szerződés tárgyát képző felhasználás tekintetében kötelezően előír, a Bérlőt terhelik. Felek rögzítik, hogy a sportról szóló 2004. évi I. törvény szerinti szervezői vagy rendezői feladatok és felelősség kizárólag Bérlőt terheli.

29./ Bérlő köteles haladéktalanul értesíteni Bérbeadót a bérleményt fenyegető veszélyről, beállott kárról, valamint arról, ha őt jogai gyakorlásában harmadik személy akadályozza.

30./A Felek kapcsolattartóként a következő személyeket jelölik meg:

Bérbeadó: Ár János

Cím: 9700 Szombathely, Rohonci út 3.

Tel.: +36/30/2278092

Email: ar.janos@haladas.eu

Bérlő: Bokor Zsolt

Cím: 9700 Szombathely, Rohonci út 3.

Tel.: +36/20/4288610

Email: bokorzsolt65@gmail.com

31./ A kapcsolattartás írásos módja e-mail útján történik a 29./ pontban megjelölt e-mail címeken.

32./ Szerződő felek kötelezettséget vállalnak arra, hogy haladéktalanul egymás tudomására hozzák azokat az értesüléseket, tényeket, körülményeket, amelyek a szerződésszerű teljesítést befolyásolják.

33./ Szerződő felek együttműködnek a teljesítést akadályozó körülmények elhárításában, és külön-külön is megtesznek mindent a szerződésszerű teljesítés érdekében, a vitás kérdéseket haladéktalanul tárgyalások úján rendezik.

34./ Bérlő tudomással veszi, hogy Bérbeadó az információs önrendelkezési jogról és információszabadságról szóló 2011. évi CXII. tv. (a továbbiakban: Infotv.) alapján a kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, közérdekű adatnak minősül.

35./ Felek kijelentik, hogy a jelen szerződést a Felek nevében képviseletre jogosult, aláírási joggal rendelkező képviselőik kötötték.

36./ A szerződés módosítása csak írásban, közös megegyezéssel, cégszerűen történő aláírással történhet.

37./ Amennyiben a jelen szerződés bármely rendelkezése eltérő törvényi szabályozás folytán érvénytelenné válna, úgy ezen tény a szerződés többi rendelkezésének érvényességét nem érinti.

38./ Felek kifejezik szándékukat arra vonatkozóan, hogy a szerződés teljesítése során felmerült vitáikat mindenekelőtt békés úton – mediátor igénybevétele nélkül – rendezik.

39./ Felek egybehangzóan kijelentik, hogy a jelen szerződést teljes körűen, hiánytalanul és egybehangzóan, valamint helyesen tartalmazza előzetes tárgyalásaik és egyeztetéseik során kölcsönösen kialakított szerződéses akaratukat, amely a jelen szerződésben foglalt nyilatkozataikkal mindenben megegyezik.

40./ Bérbeadó jogosult ellenőrizni a jelen szerződéssel érintett helyiségek, eszközök szerződésszerű használatát a Bérlő rendeltetésszerű joggyakorlásának sérelme nélkül, amelyet a Bérlő tűrni köteles.

41./ A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény (Ptk.), valamint a vonatkozó jogszabályok rendelkezései alkalmazandók.

42./ Felek jelen - egymással szó szerint megegyező 4 (négy) eredeti példányban készült - szerződést, annak átolvasását és értelmezését követően, mint akaratukkal mindenben megegyezőt jóváhagyólag írták alá.

43./ Szerződő felek rögzítik, hogy egymással szemben a korábbi szerződéses jogviszonyokból származó kötelezettségeiket maradéktalanul teljesítették, a szerződés aláírásának időpontjában egymással szemben semmiféle követelésük nincsen.

44./ A jelen szerződés elválaszthatatlan mellékletei az alábbiak:

- 1. sz. melléklet: időszakosan használt helyiségek listája

- 2. sz. melléklet: folyamatosan használt helyiségek listája

- 3. sz. DVD melléklet: Használati, Üzemeltetési és Karbantartási Utasítás, Jótállási időszak eljárásrendje és a hibaelhárítási folyamat meghatározása, Tűzvédelmi megfelelőségi kézikönyv

- 4. sz. melléklet: használatba átadott eszközök listája.

-5. sz, melléklet: szakosztályok elérhetőségei

-6. sz. melléklet: létesítmény Házirendje

**Szombathely, 2018.szeptember „ ”**

|  |  |
| --- | --- |
| **Haladás Sportkomplexum Fejlesztő Nonprofit Kft.**  **Gál Sándor ügyvezető**  **Bérbeadó** | **Szombathelyi MÁV Haladás Vasutas Sportegyesület**  **Homlok Zsolt elnök**  **Bérlő** |

**Záradék:**

Jelen szerződést Szombathely Megyei Jogú Város Közgyűlésének Gazdasági és Városstratégiai Bizottsága a …/2018. (..…….) GVB.sz. határozatával, a Jogi és Társadalmi Kapcsolatok Bizottsága a …/2018. (.…..) JTKB. sz. határozatával, míg a Bérlő elnöksége a ………………. sz. határozatával jóváhagyta.